ब्रिकेट समिति ने फोन टेपिंग या निजी संवादों में किसी भी प्रकार या रुप में बाधा को ”अन्तर्निहित आपत्तिजनक” निरुपित किया, लेकिन महसूस किया कि इसे निश्चित स्पष्ट तौर पर परिभाषित क्षेत्रों में अनुमति दी जा सकती है मगर वह भी पर्याप्त सुरक्षा उपायों के साथ। इसने सिफारिश की कि फोन टेपिंग की अनुमति पुलिस और सुरक्षा एजेंसियों को सिर्फ अपराधों की जांच या षडयंत्रों या गुप्तचर गतिविधियों के लिए दी जा सकती है। लेकिन इस क्षेत्र के लिए भी समिति ने कठोर मार्गदर्शी सिध्दान्त तय किए। तब से लेकर आज तक, ब्रिटेन में किसी ने अपनी सरकार पर यह आरोप नहीं लगाया कि वह इन शक्तियों का दुरुपयोग कर रही है।